Diari Oficial de la Generalitat Valenciana


Sumari del DOGV 5209, del 01-03-2006 (2006/2029)

ACORD de 21 de desembre de 2005, del Consell d'Administració de l'Agència Valenciana de Salut, pel qual delega el director gerent de l'Agència Valenciana de Salut per a algunes competències.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2029


Data del document
:   21-12-2005

Organisme emissor
:   Agència Valenciana de Salut

Tipus de document
:   Acord

Descriptors 

:   * competència administrativa
    * administració regional
    * delegació de poders

ACORD de 21 de desembre de 2005, del Consell d'Administració de l'Agència Valenciana de Salut, pel qual delega el director gerent de l'Agència Valenciana de Salut per a algunes competències. [2006/X2029]  
El Consell d'Administració de l'Agència Valenciana de Salut, en la sessió ordinària de 21 de desembre de 2005, ha adoptat l'acord següent:  
«La Llei 3/2003, de 6 de febrer, d'Ordenació Sanitària, crea l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i capacitat plena per al compliment dels seus fins, li encomana la gestió i l'administració del sistema valencià de salut i la prestació sanitària de la Comunitat Valenciana.  
Posteriorment, el Decret 25/2005, de 4 de febrer, del Consell de la Generalitat, aprova els Estatuts reguladors de l'Agència Valenciana de Salut, i establix un nou àmbit organitzatiu i competencial en l'orde sanitari.  
La nova situació competencial i organitzativa aconsella l'establiment d'una norma de delegació de competències, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en matèria contractual i de gestió econòmica en distints òrgans de l'Agència, pel que fa tant als seus servicis centrals com a les institucions sanitàries que en depenen, que permeta una gestió més àgil i eficaç d'estes institucions.  
El Consell d'Administració de l'AVS ha autoritzat, en la sessió de 21 de desembre de 2005, la delegació del director gerent de l'Agència Valenciana de la Salut per a les funcions del Consell d'Administració de l'Agència Valenciana de Salut.  
Per tant, s'aprova l'acord següent:  
Primer  
Delegar el director gerent de l'Agència Valenciana de Salut per a la facultat d'establir i subscriure els acords, convenis i concerts per a la prestació dels servicis, tenint sempre en compte, abans, la utilització òptima dels recursos sanitaris públics, i també qualsevol altre conveni o acord de col·laboració dels previstos en el decret 20/1993, de 8 de febrer, del Govern Valencià, en què siga part l'Agència Valenciana de Salut.  
Segon  
Delegar el director gerent de l'Agència Valenciana de Salut per a la facultat d'aprovar propostes d'instruccions, circulars i ordes de servici, en les matèries de la seua competència.  
Tercer  
Este acord entra en vigor el dia de la publicació».  
I, com a secretari del Consell d'Administració de l'Agència Valenciana de Salut, ho certifique.  
València, 15 de febrer de 2006.. El secretari del Consell d'Administració: Ignacio Ferrer Cervera.